เทคนิคออมเงินในกองทุนสำรองเลี้ยงชีพ สำหรับวัยเริ่มต้นทำงาน มีอะไรบ้าง
มีเงินออมหลักล้าน ยากแค่ไหน

 

ตารางที่ 1 : แสดงมูลค่าเงินลงทุนในกองทุนสำรองเลี้ยงชีพ เมื่ออัตราเงินสะสมและอัตราเงินสมทบเท่ากันที่ 5%

PF_วัยเริ่มต้นทำงานพิชิตเงินล้านด้วยกองทุนสำรองเลี้ยงชีพ_01
กองทุนสำรองเลี้ยงชีพ ถือเป็นแหล่งเงินออมสำคัญเพื่อการเกษียณของมนุษย์เงินเดือน จากตารางที่ 1 จะเห็นว่า ถ้าเริ่มต้นทำงานเมื่ออายุ 22 ปี เงินเดือน 15,000 บาท (อัตราการเพิ่มขึ้นของเงินเดือน 3% ต่อปี) โดยหักเงินสะสมเข้ากองทุนสำรองเลี้ยงเดือนละ 5% และนายจ้างสมทบให้อีกเดือนละ 5% รวมทั้งสมมติว่า นโยบายการลงทุนของกองทุนสำรองเลี้ยงชีพที่ตัวเองเลือกไว้ ให้ผลตอบแทนเฉลี่ย 5% ต่อปี จะพบว่า เมื่ออายุครบ 44 ปี จะมีเงินในกองทุนสำรองเลี้ยงชีพทะลุ 1 ล้านบาท

 

ตารางที่ 2 : แสดงมูลค่าเงินลงทุนในกองทุนสำรองเลี้ยงชีพ เมื่ออัตราเงินสะสม 10% และอัตราเงินสมทบ 5%

PF_วัยเริ่มต้นทำงานพิชิตเงินล้านด้วยกองทุนสำรองเลี้ยงชีพ_02
ตารางที่ 2 สมมติว่า ถ้าเพิ่มอัตราเงินสะสมแต่ละเดือนจาก 5% เป็น 10% ขณะที่นายจ้างยังคงจ่ายเงินสมทบให้ที่ 5% ต่อเดือน และได้ผลตอบแทนเฉลี่ย 5% ต่อปี จะมีเงิน 1 ล้านบาทเมื่ออายุ 40 ปี และถ้าสะสมแบบนี้ไปเรื่อย ๆ จนถึงอายุ 60 ปี จะมีเงินในกองทุนสำรองเลี้ยงชีพทั้งสิ้น 5,004,401 บาท

 

เทคนิคออมเงินในกองทุนสำรองเลี้ยงชีพ สำหรับวัยเริ่มต้นทำงาน


1. เลือกหักเงินสะสมสูงสุดที่สามารถเลือกได้ หากต้องการให้เงินออมถึงเป้าหมายได้เร็วขึ้น ควรออมให้เต็มสิทธิ บางกองทุนสำรองเลี้ยงชีพเปิดโอกาสให้สมาชิกสามารถเลือกอัตราการจ่ายเงินสะสมได้ในอัตราสูงสุด 15% ซึ่งหากมองในแง่ของการลงทุนแล้ว ยิ่งเพิ่มเงินสะสมมากเท่าไหร่ ยิ่งมีโอกาสได้ผลตอบแทนเพิ่มขึ้นมากเท่านั้น และที่สำคัญสามารถนำ “เงินสะสม” ที่สะสมในแต่ละปี ไปหักลดหย่อนภาษีได้อีกด้วย

2. เลือกนโยบายการลงทุนที่มีโอกาสได้รับผลตอบแทนสูงขึ้น เนื่องจากเป็นช่วงวัยยังไม่มีภาระหนี้สินมาก และเหลือระยะเวลาในการทำงานและลงทุนนาน จึงควรมีสัดส่วนเงินลงทุนในสินทรัพย์ที่มีโอกาสเติบโตสูง เพื่อสร้างโอกาสรับผลตอบแทนที่สูงด้วยเช่นกัน ตัวอย่างเช่น หุ้น กองทุนรวมหุ้น กองทุนรวมต่างประเทศ สินทรัพย์ทางเลือกอื่น ๆ เช่น ทองคำ และเมื่ออายุมากขึ้นก็ปรับสัดส่วนสินทรัพย์เสี่ยงสูงให้น้อยลง ให้เหมาะกับอายุ ความเสี่ยงที่ยอมรับได้ และระยะเวลาการทำงานที่เหลืออยู่
 
3. ทบทวนนโยบายการลงทุนและสัดส่วนที่เหมาะกับตัวเองในแต่ละช่วงเวลา โดยพิจารณาจากภาวะเศรษฐกิจที่เปลี่ยนแปลงไปหรือการยอมรับความเสี่ยงของตัวเองที่เปลี่ยนไป ไม่ว่าจะเป็นอายุ ฐานะ การมีครอบครัวหรือมีภาระค่าใช้จ่ายมากขึ้น ก็อาจต้องปรับสัดส่วนการลงทุนในหุ้นลดลง เพื่อลดความเสี่ยงจากการลงทุนและปกป้องเงินต้น ซึ่งก็จะส่งผลต่อจำนวนเงินกองทุนสำรองเลี้ยงชีพที่จะได้รับในอนาคตเช่นกัน
 
ถึงแม้ว่าผู้ที่เริ่มต้นวัยทำงานอายุยังน้อยและถูกหักเงินเดือนเพื่อสะสมเข้ากองทุนสำรองเลี้ยงชีพ อาจรู้สึกว่าเหลือเงินไว้ใช้จ่ายน้อยลง แต่ในความเป็นจริงเงินกองทุนนี้เป็นหนึ่งในหัวใจของความมั่งคั่งยามเกษียณของมนุษย์เงินเดือน ซึ่งจะช่วยให้ดำรงชีวิตหลังเกษียณได้อย่างมีความสุขและไม่ต้องเป็นภาระกับลูกหลานอีกด้วย
 
เมื่ออ่านมาถึงตรงนี้ หลายคนคงอยากเริ่มต้นวางแผนออมเงินในกองทุนสำรองเลี้ยงชีพ เพื่อสร้างเงินออมก้อนโตไว้ใช้ยามเกษียณกันแล้ว ลองมาสำรวจเงินออมก้อนนี้กันดีกว่าว่า ต้องออมเท่าใด จึงจะมีเงินเพียงพอสำหรับใช้ชีวิตในวันเกษียณ ด้วยโปรแกรม “วางแผนเงินออมในกองทุนสำรองเลี้ยงชีพ” ได้ฟรี!!! >> คลิกที่นี่
1. เลือกหักเงินสะสมสูงสุดที่สามารถเลือกได้ หากต้องการให้เงินออมถึงเป้าหมายได้เร็วขึ้น ควรออมให้เต็มสิทธิ บางกองทุนสำรองเลี้ยงชีพเปิดโอกาสให้สมาชิกสามารถเลือกอัตราการจ่ายเงินสะสมได้ในอัตราสูงสุด 15% ซึ่งหากมองในแง่ของการลงทุนแล้ว ยิ่งเพิ่มเงินสะสมมากเท่าไหร่ ยิ่งมีโอกาสได้ผลตอบแทนเพิ่มขึ้นมากเท่านั้น และที่สำคัญสามารถนำ “เงินสะสม” ที่สะสมในแต่ละปี ไปหักลดหย่อนภาษีได้อีกด้วย

2. เลือกนโยบายการลงทุนที่มีโอกาสได้รับผลตอบแทนสูงขึ้น เนื่องจากเป็นช่วงวัยยังไม่มีภาระหนี้สินมาก และเหลือระยะเวลาในการทำงานและลงทุนนาน จึงควรมีสัดส่วนเงินลงทุนในสินทรัพย์ที่มีโอกาสเติบโตสูง เพื่อสร้างโอกาสรับผลตอบแทนที่สูงด้วยเช่นกัน ตัวอย่างเช่น หุ้น กองทุนรวมหุ้น กองทุนรวมต่างประเทศ สินทรัพย์ทางเลือกอื่น ๆ เช่น ทองคำ และเมื่ออายุมากขึ้นก็ปรับสัดส่วนสินทรัพย์เสี่ยงสูงให้น้อยลง ให้เหมาะกับอายุ ความเสี่ยงที่ยอมรับได้ และระยะเวลาการทำงานที่เหลืออยู่
 
3. ทบทวนนโยบายการลงทุนและสัดส่วนที่เหมาะกับตัวเองในแต่ละช่วงเวลา โดยพิจารณาจากภาวะเศรษฐกิจที่เปลี่ยนแปลงไปหรือการยอมรับความเสี่ยงของตัวเองที่เปลี่ยนไป ไม่ว่าจะเป็นอายุ ฐานะ การมีครอบครัวหรือมีภาระค่าใช้จ่ายมากขึ้น ก็อาจต้องปรับสัดส่วนการลงทุนในหุ้นลดลง เพื่อลดความเสี่ยงจากการลงทุนและปกป้องเงินต้น ซึ่งก็จะส่งผลต่อจำนวนเงินกองทุนสำรองเลี้ยงชีพที่จะได้รับในอนาคตเช่นกัน
 
ถึงแม้ว่าผู้ที่เริ่มต้นวัยทำงานอายุยังน้อยและถูกหักเงินเดือนเพื่อสะสมเข้ากองทุนสำรองเลี้ยงชีพ อาจรู้สึกว่าเหลือเงินไว้ใช้จ่ายน้อยลง แต่ในความเป็นจริงเงินกองทุนนี้เป็นหนึ่งในหัวใจของความมั่งคั่งยามเกษียณของมนุษย์เงินเดือน ซึ่งจะช่วยให้ดำรงชีวิตหลังเกษียณได้อย่างมีความสุขและไม่ต้องเป็นภาระกับลูกหลานอีกด้วย
5.ความรู้ทางการเงิน,3.ตลาดการเงิน & ผลิตภัณฑ์และบริการทางการเงิน